22/01/2010 | Administración LocalMunicipal
Porto do Son
Aprobación definitiva da Ordenanza reguladora do servizo de axuda no fogar

EDICTO Elevado a definitivo o acordo provisional do Pleno do Concello de data 30 de outubro de 2009 de aprobación da ordenanza reguladora do servizo de axuda no fogar do Concello, por non se ter presentado ningunha reclamación nin suxestión durante o prazo de exposición pública, de conformidade co disposto no art.70.2 da Lei 7/85, do 2 de abril, reguladora das bases do réxime local, faise público o texto íntegro da ordenanza aprobada para os efectos da súa entrada en vigor. ORDENANZA REGULADORA DO SERVIZO DE AXUDA NO FOGAR DO CONCELLO DE PORTO DO SON 1.º.–FUNDAMENTOS XURÍDICOS. O Estatuto de Autonomía de Galicia, no seu artigo 4.2, encomenda ós poderes públicos de Galicia a obriga de promover as condicións para que a liberdade e a igualdade do individuo e dos grupos en que se integran sexan reais e efectivas, debendo remover os atrancos que impidan ou dificulten a súa plenitude e facilitando a participación de todos os galegos e todas as galegas na vida económica, cultural e social. O artigo 27 da norma estatutaria no seu apartado 23, atribúelle á Comunidade Autónoma de Galicia, con carácter exclusivo, competencia en materia de asistencia social, ó igual que a Lei 7/1985, do 2 de abril, reguladora das bases de réxime local, establece no seu artigo 25.2. k) como competencia municipal a prestación de servicios sociais e de promoción e reinserción social nos termos da lexislación do Estado e das Comunidades Autónomas. A Lei 13/2008, do 3 de decembro, de servizos sociais de Galicia, no seu artigo 4, establece que os principios dos servizos sociais rexeranse, entre outros, polos principios de prevención, acción integral e personalizada, autonomía persoal e vida independente, integración e normalización, coordinación e planificación. Así mesmo, no artigo 11. f) establece como funcións dos servizos sociais comunitarios básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia; o capítulo II do catálogo de servizos sociais recolle, no seu artigo 20, ós servizos e actuacións de natureza material ou tecnolóxica, concretamente no punto d) define o servizo de axuda no fogar como aquel consistente en ofrecerlles un conxunto de atencións a persoas e familias no seu propio domicilio, para facilitar o seu desenvolvemento e a permanencia no seu contorno habitual. A Lei 39/2006, de 14 de decembro, de promoción da autonomía persoal e atención ás persoas en situación de dependencia establece a creación dun sistema para a autonomía e atención á dependencia que garanta un contido mínimo común de dereitos no relativo á promoción de la autonomía persoal e á atención ás persoas en situación de dependencia, así como a participación das entidades locais. Concretamente, no seu artigo 15, establece o catálogo de servizos, recollendo entre eles o servizo de axuda a domicilio (15.1. c). Así mesmo, a normativa estatal e autonómica que desenvolve a citada lei, require a adaptación do regulamento do servizo de axuda no fogar, principalmente segundo o establecido no Decreto 727/2007 sobre criterios para determinar as intensidades de protección dos servizos e contía das prestacións económicas, o Decreto 176/2007 polo que se regula o procedemento para o recoñecemento da situación de dependencia e o dereito ás prestacións do sistema na Comunidade Autónoma de Galicia e a Orde do 17 de decembro de 2007 pola que se establecen os criterios básicos para a elaboración do programa individual de atención, fixación das intensidades de protección dos servizos, réxime de incompatibilidades das prestacións e contía das prestacións económicas. A Orde do 22 de xaneiro de 2009 pola que se regula o servizo de axuda no fogar configúrase como a normativa de referencia autonómica para o servizo de axuda no fogar, establecendo as normas xerais de prestación do servizo na Comunidade Autónoma de Galicia e, principalmente na súa disposición transitoria primeira, a obrigatoriedade de adaptación das ordenanzas municipais ó disposto na mesma.2.º.–OBXECTO E ÁMBITO DE ACTUACIÓN. A presente ordenanza ten por obxecto o regulamento do servizo de axuda no fogar desenvolvido polo Concello de Porto do Son, que poderá prestarse directamente por persoal municipal ou ben de forma indirecta por unha entidade debidamente autorizada. O ámbito de actuación deste servizo comprende ós veciños do Concello de Porto do Son, que residan real e efectivamente no termo municipal.3.º.–DEFINICIÓN E OBXECTIVOS.1. O servizo de axuda no fogar enténdese como a prestación dun conxunto de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar.2. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social. h) Facilitar que a persoa usuaria (e a súa familia) adquira, manteña ou recobre os recursos, habilidades ou hábitos que lles permita manter unha vida máis autónoma e satisfactoria posible na súa casa, compensándolle os posibles déficits ou discapacidades. i) Implicar ás persoas usuarias na resolución da súa problemática persoal ou familiar, potenciando a utilización positiva dos recursos e fomentando cambios favorables na dinámica familiar.4.º.–CONTIDO DO SERVIZO.1. De conformidade coa valoración da/o traballadora/or social coordinadora/or do servizo, poderán prestarse os seguintes tipos de atención de carácter básico: a) Atencións de carácter persoal na realización das actividades básicas da vida diaria, tales como: – Asistencia para levantarse e deitarse. – Apoio no coidado e hixiene persoal, así como para vestirse e espirse. – Control do réxime alimentario e axuda, se é o caso, para alimentarse. – Supervisión, cando proceda, das rutinas de administración de medicamentos prescritas por facultativos. – Apoio para cambios posturais, mobilizacións, orientación espacio-temporal. – Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: – Acompañamento fóra do fogar para acudir a consultas ou tratamentos, sempre cos medios propios e/ou recursos do usuario. – Apoio na realización de xestións necesarias ou urxentes c) Atención das necesidades de carácter doméstico e da vivenda, tales como: – Limpeza e mantemento da hixiene e salubridade da vivenda. – Compra de alimentos e outros produtos de uso común. – Preparación dos alimentos. – Lavado e coidado das prendas de vestir. – Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estructuración familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: – A realización de actividades que non fosen incluídas no proxecto de intervención e no acordo de servizo recollidos no artigo 10.º deste regulamento. – Actuacións que, polo seu carácter sanitario, deban en todo caso ser realizadas por persoal facultativo, tales como curas persoais, inxeccións, sondaxes, podoloxía e todas aquelas referentes á saúde. – Limpezas integrais do fogar ou de estancias non utilizadas habitualmente pola persoa usuaria. – Tarefas derivadas da convivencia con animais, que en todo caso deberán estar desparasitados e vacinados. – Labores de xardín e horta.5.º.–PERSOAS DESTINATARIAS.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración da/o traballadora/or social coordinadora/or do servizo, supoña un recurso idóneo de atención.2. En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.3. De xeito particular, o servizo atenderá: a) Persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato. b) Fogares con menores en que se observe necesidade dunha intervención de carácter socioeducativo. c) Situacións de familias en risco de exclusión social como resposta preventiva e socializadora. d) Persoas con dificultades temporais por convalecencias ou outras causas.6.º.–REQUISITOS DAS PERSOAS USUARIAS. Os requisitos que deben reunir as persoas beneficiarias do servizo de axuda no fogar polo sistema de libre concorrencia son os seguintes: a) Estar empadroada e ter residencia efectiva no Concello de Porto do Son. b) Non ter dereito ó servizo a través doutro organismo público (MUFACE, ISFAS, ). c) Non ter recoñecida unha situación de dependencia que, polo seu grao e nivel, lles permita acceder ó Catálogo de recursos establecidos na Lei 29/2006. d) O servizo de axuda no fogar municipal pode ser compatible coa axuda para o mesmo concepto de institucións ou entidades de iniciativa social sen ánimo de lucro, sempre que se recolla no proxecto de intervención (anexo III). e) Que a vivenda onde se preste o servizo reúna unhas condicións mínimas de habitabilidade (cuarto de baño, auga corrente, electricidade…) para que se poidan facer efectivas as tarefas sen risco para o persoal e a persoa usuaria. En ausencia destas condicións deberán exercerse outro tipo de medidas previas a prestación do servizo. f) Reunir a puntuación precisa segundo as condicións persoais, sociais, económicas, etc., establecidas nos baremos. Para poder ter acceso ó servizo é necesario obter un mínimo de 30 puntos. g) Respectar e cumprir os deberes establecidos no artigo 8 da presente ordenanza.7.º.–DEREITOS DAS PERSOAS USUARIAS. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal ou a normativa vixente ó respecto.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.8.º.–DEBERES DAS PERSOAS USUARIAS. As persoas usuarias, no marco dos deberes que con carácter xeral se recollen na Orde do 22 de xaneiro de 2009 pola que se regula o servizo de axuda no fogar, referido ó artigo 37 da Lei 4/1993, de servizos sociais, terán os seguintes deberes: 1. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios (tales como productos de limpeza, aseo e hixiene persoal…). 2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais (non facelas partícipes da súa vida persoal, non ofrecerlles obsequios nin regalos, non manter contactos fóra do horario laboral…). 5. Informar á persoa coordinadora do servizo dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participar no pagamento do servizo nos termos establecidos na Ordenanza fiscal reguladora do prezo público pola prestación do servizo de axuda no fogar municipal.7. A comunicar á persoa coordinadora do servizo, en circunstancias ordinarias e previsibles, con quince días de antelación, calquera ausencia temporal do domicilio que puidese impedir a prestación do servizo.8. Compromiso da persoa usuaria a cumprir as condicións establecidas no correspondente acordo do servizo mediante a sinatura do mesmo (anexo IV). 9. Permanecer no domicilio no horario de prestación do servizo. En ningún caso, as/os profesionais que interveñen no servizo custodiarán as chaves do domicilio.9.º.–PERSOAL E FUNCIÓNS. O persoal que pode intervir no servizo de axuda no fogar está composto por profesionais e persoas voluntarias e as súas funcións e tarefas serán as seguintes: a) Traballadora/or social, como profesional responsable do programa que recibirá a demanda, fará o estudio e a valoración da situación presentada, deseñará o proxecto de intervención axeitado a ela e será responsable do seu seguimento e valoración. As súas funcións e tarefas concretas serán: – Estudio e valoración das necesidades e recursos da comunidade. – Programación e avaliación xeral do servizo, no marco da programación xeral dos servizos sociais de atención primaria municipal. – Difusión e información sobre o servizo. – Estudio das demandas de información e atención das persoas solicitantes, valoración da situación, deseño da proposta de intervención, cos obxectivos e as estratexias que cómpre seguir, mobilizando e asignando os recursos necesarios. – Estímulo das responsabilidades da familia como coidadoras/es primarias/os e fomento da autoestima das persoas usuarias. – Asignación e supervisión de tarefas. – Formulación de propostas de concesión, denegación, suspensión ou extinción do servizo se fose necesario. – Apoio e promoción da formación reciclaxe do persoal relacionado co servizo. – Avaliación e seguimento dos casos atendidos, e adaptación do servizo ás necesidades presentadas. – Coordinación do servizo con profesionais, institucións, asociacións e voluntariado. b) Auxiliar de axuda no fogar, como profesional que realizará as tarefas en contacto directo cas persoas usuarias, ás familias e o contorno. Aterase ós principios éticos da profesión de axuda a domicilio recollidos no compromiso establecido ó respecto (anexo I) e realizará as actividades establecidas no plan de traballo (anexo II). As súas funcións e tarefas concretas serán: – Asistenciais, de atención persoal e doméstica. – De orientación en actividades da vida cotiá, favorecendo unha normalización no funcionamento do fogar. – Psicosociais e educativas, potenciando o protagonismo da persoa beneficiaria, non substituíndoa naquelas tarefas que poida realizar por si mesma e facilitando as canles de comunicación co seu entorno. – De colaboración ca/o técnica/o responsable na coordinación e avaliación do servizo. As tarefas serán aquelas necesarias para levar a cabo as funcións anteriormente enumeradas, establecidas e supervisadas en cada caso pola/o técnica/o coordinadora/or. c) Outras/os profesionais coordinadas/os cas/os traballadoras/es sociais, tales como outras/os traballadoras/es sociais, educadoras/es sociais, técnicas/os superiores en integración social ou outros profesionais que colaboren co servizo de axuda no fogar. d) Voluntarias/os: son aquelas persoas que actúan de forma solidaria, sen expectativas de remuneración económica e dentro do programa de intervención correspondente, complementando de forma coordinada as funcións e tarefas do persoal anteriormente relacionado. Dado o seu carácter de relación interpersoal de diversidade, de flexibilidade de horarios e dispoñibilidade de tempo libre, as tarefas que poderán desempeñar serán as de compañía, fomento de relacións e comunicación e ocupación do tempo libre, tanto dentro como fóra do fogar, e outras que contribúan ó fomento da autoestima. A tal fin deberán ser formados convenientemente e de acordo coa lexislación vixente sobre voluntariado.10.º.–DEREITOS E DEBERES DA ENTIDADE. O Concello de Porto do Son como entidade pública prestadora do servizo de axuda no fogar, terá os seguintes dereitos e deberes: 1. Dereitos: a) Cando por necesidade de organización do servizo se valore necesario realizar puntualmente un cambio no horario establecido no acordo (anexo IV), a/o técnica/o responsable poderá xestionalo informando de dito cambio á persoa usuaria, permanecendo igualmente vixente dito Acordo. b) Cando por necesidades de organización do servizo se valore necesario realizar puntualmente un cambio da persoa auxiliar asignada, a/o técnica/o responsable poderá xestionalo informando de dito cambio á persoa usuaria. c) Cando suceda que a auxiliar de axuda no fogar asignada non poida asistir de xeito temporal ó traballo, a entidade procederá a cubrir a atención con outra persoa auxiliar no fogar, informando de dita substitución ó usuario/a. d) Ó mesmo tempo, cando a persoa usuaria decida non cubrir a atención nos casos de que a ausencia da auxiliar asignada supere tres días consecutivos de prestación do servizo, a entidade procederá a cobrar igualmente conforme ó horario establecido no acordo do servizo (anexo IV). e) Cando a persoa usuaria non comunique coa suficiente antelación, en circunstancias ordinarias e previsibles, calquera ausencia temporal do domicilio que puidese impedir a prestación do servizo, a entidade procederá a cobrar igualmente conforme ó horario establecido no acordo do servizo (anexo IV). f) A/o técnica/o responsable poderá valorar a idoneidade de reforzar con persoal de apoio (unha segunda persoa auxiliar no fogar, voluntariado, etc.) á auxiliar asignada por motivos xustificados. g) Se a persoa usuaria rexeita á/ó auxiliar que se lle asigne, sen razón suficientemente xustificada, a entidade poderá valorar a posibilidade de extinción do servizo de axuda no fogar.2. Deberes: a) Expoñer publicamente o regulamento de funcionamento do servizo de axuda no fogar e facilitar ós interesados ó acceso ó mesmo. b) Tratar as persoas sen discriminación co respecto debido á súa dignidade. c) Ao tratamento confidencial dos datos de acordo co disposto na Lei orgánica 15/1999, do 13 de decembro, de protección de datos de carácter persoal ou a normativa vixente ó respecto. d) Recoller e valorar as queixas e suxestións presentadas ao persoal coordinador do servizo cando expresaren reclamacións ou fixeren suxestións sobre a súa prestación efectiva. e) Prestar unha atención adaptada ás necesidades da persoa usuaria f) Ó cumprimentos das condicións e requisitos establecidos no Decreto 143/2007 polo que se regula o réxime de autorización e acreditación dos programas e dos centros de servizos sociais. g) A persoa coordinadora do servizo terá a cualificación de asistente social ou diplomatura universitaria en traballo social e equivalentes. No caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: h) O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade. i) Facilitar o material necesario para cada auxiliar de axuda no fogar: batas, luvas, uso de teléfono móbil con servizo de chamadas restrinxido para Policía Local, servizos sociais do Concello, centros de saúde e Protección Civil. j) O Departamento de servizos sociais e, de ser o caso, a entidade prestadora en réxime privado do servizo, contará cun expediente por cada persoa usuaria ou por cada unidade de convivencia á que se presta o servizo, no cal constará, cando menos: – Un informe social, asinado pola/o traballadora/or social coordinadora/or do servizo. – Un proxecto de intervención, asinado pola/o traballadora/or social coordinadora/or do servizo (anexo III). – Un acordo de servizo asinado entre a/o traballadora/or social coordinadora/or do servizo e a persoa usuaria, (anexo IV e V). k) Garantir unha supervisión do servizo efectivamente prestado, segundo se reflexa no artigo 12.º. 11.º.–PROCEDEMENTO. A. Procedemento para causar alta no servizo: 1. As persoas que teñan un dereito recoñecido de atención dentro do Sistema de Autonomía e Atención á Dependencia, causarán alta no servizo mediante presentación da resolución de aprobación do programa individualizado de atención no que se recoñeza o dereito ó servizo de axuda no fogar municipal e a intensidade correspondente. A persoa coordinadora do servizo poderá solicitar canta información e/ou documentación considere precisa para valora-la situación, elaborar o proxecto de intervención e realizar o seguimento do caso.2. O procedemento de acceso por libre concorrencia ó servizo de axuda no fogar será o seguinte: a) Recepción da demanda e información sobre o servizo pola/o traballadora/or social coordinadora/or do programa nos servizos sociais comunitarios básicos. b) Presentación do impreso de solicitude no Rexistro do Concello ca debida documentación (anexos VI e VII), de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común. O prazo de solicitude estará aberto todo o ano. Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c) A/o traballadora/or social procederá á comprobación dos datos proporcionados e á valoración técnica da necesidade, pudendo solicitar canta información e/ou documentación considere precisa para valora-la situación, facendo unha visita a domicilio do solicitante e emitindo un Informe Social, preceptivo e vinculante, que reflectirá a idoneidade ou non do servizo, a puntuación acadada no baremo de puntuación (anexo VIII), así como a intensidade recomendable para cada caso concreto. d) Proposta de resolución da/o Concelleira/o responsable: ▪ De concesión, que reflectirá a puntuación outorgada segundo as condicións establecidas no baremo. ▪ De inclusión na lista de espera, que reflectirá a puntuación outorgada segundo as condicións establecidas no baremo. Se un solicitante superase os seis meses na lista de espera, antes de proceder á súa alta no servizo, será preceptiva unha nova valoración da situación. ▪ De denegación, que reflectirá o artigo do presente regulamento ó que se acolle. e) A/O técnica/o do servizo económico municipal correspondente, comprobará a documentación relativa á capacidade económica e emitirá un informe especificando a achega económica que corresponda das solicitudes con proposta de concesión, segundo o establecido na Ordenanza fiscal reguladora do prezo público pola prestación do servizo de axuda no fogar. f) Resolución do órgano competente (Alcaldía ou Concellería Delegada), especificando o establecido no punto d) deste artigo. No caso de resolución de concesión, deberá especificar a achega económica correspondente. g) Notificación ó solicitante da resolución adoptada. h) Inicio do servizo de axuda no fogar segundo o establecido no protocolo para inicio da prestación efectiva e establecemento do vínculo entre a persoa auxiliar no fogar e a persoa usuaria do servizo no artigo 14.º. B. Procedemento para causar baixa no servizo: 1. Son causas de extinción do servizo de axuda no fogar, as seguintes: a) A renuncia da persoa usuaria. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello. d) Falecemento da persoa usuaria. e) Incumprimento reiterado dos deberes e obrigas establecidas para as persoas usuarias na prestación do servizo. f) A falta reiterada de pagamento do servizo. Con carácter xeral, establécese un máximo de tres meses. g) Desaparición das causas que motivaron a prestación do servizo.2. O procedemento de extinción do servizo de axuda no fogar será o seguinte: a) Emisión dun Informe da persoa coordinadora do servizo, no que se reflicte a causa de extinción. b) Proposta de resolución de extinción da cncelleira/o responsable, especificando o artigo do regulamento ó que se acolle. c) Resolución do órgano competente (sistema de atención á dependencia, Alcaldía ou Concellería Delegada) e a correspondente Notificación á persoa beneficiaria. C. Procedemento para causar modificación do servizo: 1. Con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo Informe e a modificación concretarase coa sinatura dun novo acordo de servizo.2. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención. D. Procedemento para causar suspensión do servizo: 1. Son causa de suspensión temporal do servizo, logo de tramitación do correspondente expediente e informe de seguimento da persoa coordinadora do servizo, que deberá incorporarse ao expediente persoal, as que seguen: a) Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia. b) Modificación temporal das causas que motivaron a necesidade do servizo: poderá suspenderse o servizo, por un período máximo de tres meses, en tanto persista o cambio de circunstancias causante da suspensión. As prazas vinculadas a un dereito exercido dentro do sistema de autonomía e a atención á dependencia, estarase ao disposto na correspondente normativa. En todo caso, comunicarase ó correspondente ó sistema de galego de atención á dependencia.2. Procederase segundo o seguinte: a) Comunicar e xustificar á persoa coordinadora do servizo o motivo de suspensión, de ser posible cunha antelación de 15 días e concretando a duración prevista da ausencia. b) A/O técnica/o coordinador/a reflectirá no correspondente expediente a data de comunicación, motivo e duración prevista da suspensión. c) No caso de superar o período máximo de tres meses, para as persoas que accederon ó servizo mediante o procedemento de libre concorrencia, procederase á retirada do servizo. Se a persoa beneficiaria, demanda o reinicio do servizo, deberá solicitar segundo o procedemento para causar alta no servizo.12.º.–SUPERVISIÓN E AVALIACIÓN. A persoa responsable do Programa garantirá a supervisión do servizo efectivamente prestado, realizando o seguimento de cada caso, establecendo canles de coordinación e reunións periódicas cas persoas auxiliares no fogar, así como facendo unha nova valoración das situacións sempre que as circunstancias a fagan necesaria e, como mínimo, cunha periodicidade de dous meses. Así mesmo, a/o traballador/a social responsable valorará a realización das correspondentes visitas ó domicilio das persoas usuarias. En todo caso, realizarase a visita domiciliaria correspondente á revisión anual. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo. Así mesmo, a supervisión levará consigo a avaliación continua do servizo, valorando a adaptación do mesmo ás necesidades presentadas, grao de satisfacción das persoas usuarias (anexo IX) e de cumprimento do proxecto de intervención.13.º.–REVISIÓN. As persoas beneficiarias do servizo de axuda no fogar presentarán a documentación correspondente para a revisión anual no último trimestre do ano. A/o traballadora/or social procederá a valorar as situacións realizando a correspondente visita domiciliaria e, se fose necesario, adecuará o servizo ás necesidades presentes en cada caso. Así mesmo, o servizo económico municipal valorará a documentación relativa á capacidade económica e emitirá, se procedera, un informe especificándoa nova achega económica correspondente, segundo o establecido na Ordenanza fiscal reguladora do prezo público pola prestación do servizo de axuda no fogar.14.º.–PROTOCOLOS DE ACTUACIÓN.1. Protocolo para inicio da prestación efectiva e establecemento do vínculo entre a persoa auxiliar no fogar e a persoa usuaria do servizo. ▪ O tempo máximo de duración dende a resolución de concesión e o inicio da prestación do servizo non poderá ser superior a 10 días hábiles. ▪ Elaboración do proxecto de Intervención asinado pola/o técnica/o coordinadora/or do servizo (anexo III). ▪ Formalización por escrito das prestacións do servizo, tarefas que se realizarán, horario e días de asistencia mediante a sinatura do acordo do servizo (anexo IV). ▪ Elaboración e sinatura do correspondente plan de traballo da persoa auxiliar no fogar (anexo II). ▪ Visita domiciliaria da/o traballadora/or social para a presentación da persoa auxiliar no fogar. ▪ Inicio do servizo de axuda no fogar nos termos establecidos.2. Protocolo de actuación no caso de urxencias e incidencias.2.1. Protocolo de alta no caso de extrema e urxente necesidade debidamente xustificada. • Presentación do impreso de solicitude no Rexistro do Concello (anexo VI). • Proposta da/o traballadora/or coordinadora/or do servizo, onde se reflicte a necesidade urxente da alta no servizo. • Resolución de concesión por motivos de urxencia do órgano competente (Alcaldía ou Concellería Delegada), que reflicte a obriga de iniciar o procedemento para causar alta no servizo. • Inicio inmediato do servizo dirixido a solucionar as necesidades máis básicas e urxentes. • Iniciar o procedemento habitual de alta. A achega económica que corresponda será retroactiva á data de inicio do servizo.2.2. Protocolo de actuación no caso de urxencias e incidencias das persoas usuarias. Ante a comunicación por calquera medio de unha situación de urxencia e/ou incidencia a persoa coordinadora do servizo procederá da seguinte maneira: ▪ Estudio da situación por parte da/o traballadora/or social coordinadora/or do servizo mediante a consulta do expediente individual, e de ser o caso contacto con familiares, outros profesionais ou servizos, visita ó domicilio, etc. ▪ Valoración da situación e, se procede, mobilización de algún servizo de urxencia, modificación do servizo conforme ó procedemento correspondente ou calquera outra medida que se valore oportuna para previr ou reparar a situación de urxencia e/ou incidencia. ▪ Coordinación coa persoa auxiliar no fogar no relativo a situación de urxencia e/ou incidencia e ás medidas adoptadas ó respecto. ▪ Rexistro no correspondente expediente individual.3. Protocolos de substitución da persoa auxiliar no fogar. ▪ Comunicación á persoa usuaria da substitución da persoa auxiliar no fogar. ▪ No caso de substitución que se prevea sexa á longo prazo da auxiliar no fogar asignada, elaboración e sinatura do correspondente plan de traballo da persoa auxiliar no fogar (anexo n.º II). No caso de substitución puntual da auxiliar no fogar asignada, facilitaráselle unha copia do plan de traballo da persoa Auxiliar no Fogar recollido no expediente individual. ▪ Visita domiciliaria da/o traballadora/or social para a presentación da persoa auxiliar no fogar.4. Protocolo de actuación no caso de queixa no libro de reclamacións. ▪ Facilitar unha copia da folla de reclamacións á persoa usuaria. ▪ Remitir orixinal ao servizo de inspección correspondente. ▪ Recoller e valorar as queixas presentadas.15.º.–OFICINA DE ATENCIÓN Ó PÚBLICO E HORARIOS.1. A sede oficial estará radicada nas dependencias municipais. Concretamente, a oficina de base do programa radicarase no departamento de servizos sociais comunitarios básicos, onde se xestionará o servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable.2. O horario de atención ó público para o programa de axuda no fogar estará exposto nas dependencias do departamento de servizos sociais municipais.3. Límites horarios para a prestación do servizo. a) Para as persoas que teñan un dereito recoñecido de atención dentro do sistema de autonomía e atención á dependencia, a intensidade estará predeterminada na resolución de aprobación do programa individualizado de atención onde se recoñece o dereito ó servizo de axuda no fogar municipal. O horario será flexible de maneira que se garanta a cobertura das necesidades de atención, podendo ser todos os días da semana, e virá establecido no proxecto de intervención e no acordo do servizo, pudendo modificarse en función da variación das necesidades das persoas usuarias. b) Para as persoas que resultasen beneficiarias do servizo de axuda no fogar polo sistema de libre concorrencia os límites serán os seguintes: • Con carácter xeral, o servizo prestarase entre as 9.00 e as 14.00 horas e entre as 16.00 e 21.00 horas de luns a venres, e os sábados entre as 9.00 e as 14.00 horas. Quedan excluídos os festivos. • A intensidade do servizo establécese por domicilio segundo a seguinte táboa: • O horario virá establecido no proxecto de intervención e no acordo do servizo e poderá modificarse en función variación das necesidades das persoas usuarias.16.º.–NORMATIVA SUBSIDIARIA. No non expresamente previsto na presente ordenanza, estarase ó disposto na Orde do 22 de xaneiro de 2009 pola que se regula o servizo de axuda no fogar (DOG do 2 de febreiro de 2009), na Lei 13/2008, do 3 de decembro, de servizos sociais de Galicia (DOG do 18 de decembro de 2008) e na Lei 39/2006, de 14 de decembro, de promoción da autonomía persoal e atención ás persoas en situación de dependencia (BOE do 15 de decembro de 2006) e na normativa que as desenvolve. DISPOSICIÓN TRANSITORIA No prazo máximo de dous meses dende a entrada en vigor da presente ordenanza, deberán adaptarse os expedientes das persoas beneficiarias do servizo de axuda no fogar polo anterior regulamento, debendo entregar a documentación necesaria para facer unha nova valoración da situación conforme ó exposto na presente ordenanza. DISPOSICIÓN DEROGATORIA Queda derrogado a Ordenanza reguladora do servizo de axuda no fogar, aprobada polo Pleno (BOP da Coruña n.º 218, do 22 de setembro de 1998) e a posterior corrección de erros (BOP da Coruña n.º 248, do 29 de outubro de 1998). DISPOSICIÓN FINAL A presente ordenanza, que consta de 16 artigos, unha disposición transitoria, unha disposición derrogatoria e unha disposición final, entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réxime local, permanecendo en vigor ate a súa modificación ou derrogación. Porto do Son, 14 de xaneiro de 2010. O alcalde Asdo. Xoán Pastor Rodríguez Santamaría ANEXO I SERVIZO DE AXUDA NO FOGAR DO CONCELLO DE PORTO DO SON COMPROMISO DE CUMPRIMENTO DOS PRINCIPIOS ÉTICOS DA PROFESIÓN DE AXUDA A DOMICILIO D./Dna. ________________________________________________________________, como auxiliar no fogar do Concello de Porto do Son, comprométome a cumprir os seguintes presupostos: Na relación co usuario: 1. Gardar do segredo profesional sobre todo aquilo que coñeza no exercicio do traballo, agás no referente ó seguemento do servizo pola/o técnica/o coordinador/a.2. O trato será sempre de respecto, sen permitir que a confianza ou diferenzas cas pesoas usuarias e/ou ca súa familia poida interferir na calidade do servizo.3. Fomentar a independencia e autonomía das persoas usuarias, implicándoas, na medida do posible, na realización das tarefas e respectando sempre a súa autodeterminación.4. Establer unha relación profesional coas persoas usuarias, polo que non debe: facelas partícipes da súa vida persoal, percibir obsequios ou regalos, permanecer no domicilio sen a súa presencia ou custodiar as chaves do domicilio, facer visitas ó domicilio fóra do horario do servizo, facilitar o número de teléfono persoal… 5. Manter unha actitude de discreción e imparcialidade, evitando comentarios sobre as demáis persoa usuarias nin doutras situacións coñecidas polo seu traballo.6. Non debe facer traballos a outros membros da familia distintos dos beneficiarios, aínda que convivan na mesma vivenda. De existir outras persoas que presenten necesidade de atención, deberán iniciar o procedemento de alta no servizo.7. Non realizar actividades correspondentes ós servizos sanitarios, agás os coñecementos de primeiros auxilios, ata recibir asistencia médica.8. Utiliza-lo material necesario para a realización das tarefas (batas, luvas…). 9. Respetar íntegramente o plan de traballo establecido para cada persoa usuaria. Na relación co Departamento de Servicios Sociais, as súas obrigas serán: 1. Realizar cursos de formación – reciclaxe profesional.2. Segui-lo plan de traballo deseñado para cada persoa usuaria e/ou familia, cumprindo as directrices da/o técnica/o coordinador/a do servizo.3. Colaborar coa persoa responsable do programa no seguemento do servizo, informando periódicamente da evolución de cada caso e de tódolas incidencias ou cambios que se produzan, así como participar na confección e modificación de plans de traballo alternativos ou xa existentes.4. Comunicar as incidencias sobrevidas ás persoas usuarias. Porto do Son, a _______ de ____________________ de 20____. AUXILIAR DE AXUDA NO FOGAR Asdo:___________________________ ANEXO II SERVIZO DE AXUDA NO FOGAR DO CONCELLO DE PORTO DO SON PLAN DE TRABALLO DA PERSOA AUXILIAR NO FOGAR D./Dna. ________________________________________________________________, como auxiliar de axuda no fogar do Concello de Porto do Son, comprométome a realizar o seguinte plan de traballo respetando ós principios éticos da profesión de axuda a domicilio. Plan de traballo para D./Dna. _____________________________________________ Atencións de carácter persoal: ________________________________________________________________________________________________________________________________________________________________________________________________________________________________________________________________________________________ Atención Doméstica: __________________________________________________________________________________________________________________________________________________________________________________________________________________ ______________________________________________________________________ Atencións de apoio psicosocial e socioeducativo: ________________________________________________________________________________________________________________________________________________________________________________________________________________________________________________________________________________________ Atencións complementarias:_______________________________________________ __________________________________________________________________________________________________________________________________________________________________________________________________________________ Porto do Son, a _______ de ____________________ de 20____. AUXILIAR NO FOGAR A/O TÉCNICA/O RESPONSABLE Asdo.: ___________________________ Asdo.: _________________________ ANEXO III SERVIZO DE AXUDA NO FOGAR DO CONCELLO DE PORTO DO SON PROXECTO DE INTERVENCIÓN 1. DATOS DE IDENTIFICACIÓN DO EXPEDIENTE Antecedentes relevantes: __________________________________________________ ________________________________________________________________________________________________________________________________________________________________________________________________________________________________________________________________________________________________ 2. ATENCIÓN QUE SE PRESTARÁ. Tipo de servizo: __________________________________________________________ Perfil das/os profesionais: _________________________________________________ 3. EXISTENCIA DOUTROS SERVIZOS/APOIOS PRESTADOS NO DOMICILIO: Sí □ No □ 4. OBXECTIVOS ESPECÍFICOS E TAREFAS QUE SE PROPOÑEN: Obxectivos: ________________________________________________________________________________________________________________________________________________________________________________________________________________________________________________________________________________________________________________________________________________________________________ Tarefas: ________________________________________________________________________________________________________________________________________________________________________________________________________________________________________________________________________________________________________________________________________________________________________ Periodicidade do seguimento: Diario □ Semanal □ Quinquenal □ Mensual □ Bimensual □ A/O TÉCNICO RESPONSABLE Asdo.: _________________________ ANEXO IV SERVIZO DE AXUDA NO FOGAR DO CONCELLO DE PORTO DO SON ACORDO DE SERVIZO Reunidos en Porto do Son, o día ___ de ____________de 20__, dunha parte D./Dna. ______________________________________________, con DNI ________________ e doutra ____________________________________, en calidade de técnica/o responsable do servizo de axuda no fogar do Concello de Porto do Son, ACORDAN: 1. Que o Concello de Porto do Son prestará o servizo de axuda no fogar (SAF) á persoa arriba citada dende o día ___ de ____________ de 20__. 2. Que a prestación do SAF ser realizará por un prazo de _________________________ con posibilidade de prórroga segundo a valoración da/o técnica/o responsable do SAF.3. Que o SAF se levará a cabo dacordo coa seguinte táboa: 4. Que atendendo á Orde do 22 de xaneiro de 2009, que regula o SAF, á Ordenanza fiscal municipal que regula as taxas do SAF e á aplicación do baremo correspondente, a persoa usuaria comprométese a achegar _______ euros por hora como contribución ó custe do servizo.5. Que a persoa ususaria acepta domiciliar o aboamento da taxa do SAF establecido no punto 4, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: ▪ Atencións de carácter persoal e doméstico: tarefas realizadas pola persoa auxiliar no fogar, recollidas no punto 7. ▪ Atencións de apoio psicosocial:__________________________________________ _______________________________________________________________________________________________________________________________________________________________________________________________________________ ▪ Atencións de carácter socioeducativo:_____________________________________ _______________________________________________________________________________________________________________________________________________________________________________________________________________ ▪ Atencións de carácter técnico e complementario:____________________________ _______________________________________________________________________________________________________________________________________________________________________________________________________________ 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: Atención de carácter persoal: _______________________________________________ __________________________________________________________________________________________________________________________________________________________________________________________________________________ Atención de carácter doméstico: ____________________________________________ __________________________________________________________________________________________________________________________________________________________________________________________________________________ Atencións de apoio psicosocial e socioeducativo: _______________________________ ____________________________________________________________________________________________________________________________________________ Atencións complementarias: _______________________________________________ __________________________________________________________________________________________________________________________________________________________________________________________________________________ 8. Que, asímesmo, a persoa usuaria e a súa familia ou persoas achegadas se comprometen a levar a cabo as seguintes tarefas: ________________________________________________________________________________________________________________________________________________________________________________________________________________________________________________________________________________________ 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e na ordenanza municipal sobre SAF, onde están recollidos os dereitos e obrigas da persoa usuaria, baixas temporais e causas de extinción, entre outras. Ambas partes dan a súa conformidade a este acordo de prestación do SAF e asínao en Porto do Son, a ___ de _________________ de 20__ A PERSOA USUARIA A/O FAMILIAR OU PERSOA ACHEGADA A/O TÉCNICA/O RESPONSABLE ANEXO V SERVIZO DE AXUDA NO FOGAR DO CONCELLO DE PORTO DO SON DOMICILIACIÓN DE RECIBOS Porto do Son, _____ de ________________ de ___________ Asdo.: ________________________________ SR./SRA. ALCALDE/SA DO CONCELLO DE PORTO DO SON Conforme ao disposto na Lei Orgánica 15/1999 do 13 de decembro, de protección de datos de carácter personal, os seus datos serán tratados de xeito confidencial. Poderán ser incorporados aos ficheiros do Concello de Porto do Son relacionados con este trámite. ANEXO VI SOLICITUDE DO SERVIZO DE AXUDA NO FOGAR DO CONCELLO DE PORTO DO SON Datos da persoa interesada Datos da persoa de referencia ANEXO VII INFORME MÉDICO SERVIZO DE AXUDA NO FOGAR CONCELLO DE PORTO DO SON PERSOA INTERESADA: Nome a apelidos: ________________________________________________________ DNI: _______________________ N.º filiación: _______________________________ MÉDICO RESPONSABLE: Nome e apelidos: ________________________________________________________ N.º colexiado:_______________Centro de traballo:____________________________ VALORACIÓN DA AUTONOMÍA PERSOAL: DIAGNÓSTIO: ______________________________________________________________________________________________________________________________________________________________________________ MEDICACIÓN: ______________________________________________________________________________________________________________________________________________________________________________ OBSERVACIÓNS: ___________________________________________________________________________________________________________________________________________________________ Data e sinatura ANEXO VIII SERVIZO DE AXUDA NO FOGAR DO CONCELLO DE PORTO DO SON BAREMO DE PUNTUACIÓN A finalidade do baremo é establecer unha orde de prioridade para a asignación do servizo de axuda no fogar en réxime de libre concorrencia, de acordo cos seguintes criterios: 1) Autonomía persoal (36 puntos) 2) Situación socio familiar/socialización menores (20 puntos) 3) Situación socioeconómica (10 puntos) 4) Valoración da adecuación do recurso (20 puntos) 1) Autonomía persoal para a realización das actividades básicas da vida diaria. Puntuación máxima: 36 puntos. * 0 puntos: normalmente (é independente). * 1 punto: con algunha dificultade. * 2 puntos: con moitas dificultades. * 3 puntos: non pode (dependente). 2) Situación socio familiar e apoio social, establecendo o grao en que a familia ou as persoas do seu entorno prestan coidados a atencións. Puntuación máxima: 20 puntos. a) A persoa vive soa: b) A persoa convive con familiares ou outras persoas: c) Socialización dos menores. Este factor só se terá en conta no caso de que o/a beneficiario/a do servizo de axuda no fogar sexa menor de idade, substituíndo os apartados anteriores. I. Conflito (máximo 5 puntos). – Cun membro xerador de conflito (2 puntos). – Con máis dun membro xerador de conflito (5 puntos). II. Limitacións de rol (máximo 2 puntos). Familias en que o/os proxenitor/es ou titor/es teñan importantes limitacións físicas ou psíquicas para proporcionar unha axeitada atención os menores (2 puntos). III. Monoparentalidade (máximo 2 puntos). Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos). IV. Habilidades parentais (máximo 6 puntos). Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (6 puntos). V. Número de menores (máximo 5 puntos). – Un menor (1 punto). – Dous menores (2 puntos). – Tres ou máis menores ou condición de familia numerosa (5 puntos). 3) Situación socioeconómica dos membros computables (persoa usuaria e, se é o caso, cónxuxe/parella de feito e ascendentes ou fillos/as menores de 25 anos, ou maiores desta idade en situación de discapacidade, que dependesen economicamente da persoa usuaria), tomando como base a renda dispoñible anual. Excepcionalmente, no caso de que as relacións entre os membros da unidade familiar sexan moi conflitivas, so se terá en conta a situación económica da persoa beneficiaria. Puntuación máxima 10 puntos a) Renda dispoñible anual: os ingresos anuais dos membros computables dividido entre o número de membros. Para o cálculo dos ingresos terase en conta: salarios, pensións ou prestacións de calquera clase, interese bancarios e ingresos por calquera outro concepto. b) Indicador público de renda de efectos múltiples: será a correspondente contía anual fixada na lei de orzamentos do estado para cada ano.4) Valoración da adecuación do recurso, a criterio da/o traballadora/or social responsable. Puntuación máxima: 20 puntos. ANEXO IX SERVIZO DE AXUDA NO FOGAR DO CONCELLO DE PORTO DO SON GRAO DE SATISFACIÓN DAS PERSOAS USUARIAS INDIQUE O SEU GRAO DE SATISFACCIÓN CO SERVIZO DE AXUDA NO FOGAR, ATENDENDO Á SEGUINTE GRADACIÓN: INDIQUE O SEU GRAO DE SATISFACIÓN GLOBAL CO SERVIZO DE AXUDA NO FOGAR NUNHA ESCALA DE 1 A 10. OBSERVACIÓNS __________________________________________________________________________ Data e sinatura